RAPORT DE SPECIALITATE
la proiectul de hotărâre privind modificarea Hotărârii Consiliului Local al comunei Șoldanu nr. 53/29.09.2023 privind aprobarea Organigramei resurselor umane de la nivelul comunei Șoldanu și Statul de funcții al Primăriei Comunei Șoldanu, în septembrie 2023
Subsemnata, Georgeta GHEORGHE, Inspector în compartimentul resurse umane și relații cu publicul al Aparatului de specialitate al Primarului comunei Șoldanu,
Văzând:
· Adresa înregistrată la Primăria Comunei Șoldanu cu nr. 5980 din 27.10.2023, prin care domnii consilieri ai Conciliului local al comunei Șoldanu, Iulian CERNEA, Ion BUCUR, Vasilică STANCU-MARINCIU, Ghiorghe DOBRE, Georgică CONSTANTIN, Sandu-Vasile TĂNASE și Vasile VIȘAN înaintează, în vederea înregistrării, un proiect de hotărâre privind modificarea Hotărârii Consiliului Local al comunei Șoldanu nr. 53/29.09.2023 privind aprobarea Organigramei resurselor umane de la nivelul comunei Șoldanu și Statul de funcții al Primăriei Comunei Șoldanu, în anul 2023, precum și un referat de aprobare al proiectului înaintat;
· Proiectul de hotărâre inițiat de un număr de șapte consilieri locali în funcție ai Consiliului local al comunei Șoldanu, înregistrat în registrul special pentru evidența proiectelor de hotărâre cu nr. 61 din 24.10.2023, privind modificarea hotărârii Consiliului Local al comunei Șoldanu nr. 53/29.09.2023 privind aprobarea Organigramei resurselor umane de la nivelul comunei Șoldanu și Statul de funcții al Primăriei Comunei Șoldanu, în anul 2023;
· Referatul de aprobare înregistrat la Primăria Comunei Șoldanu cu nr. 5992 din 27.10.2023, elaborat de consilierii locali în funcție, Iulian CERNEA, Ion BUCUR, Vasilică STANCU-MARINCIU, Ghiorghe DOBRE, Georgică CONSTANTIN, Sandu-Vasile TĂNASE și Vasile VIȘAN, prin care se prezintă și motivează modificarea hotărârii Consiliului Local al comunei Șoldanu nr. 53/29.09.2023 privind aprobarea Organigramei resurselor umane de la nivelul comunei Șoldanu și Statul de funcții al Primăriei Comunei Șoldanu, în anul 2023; 
· Hotărârea Consiliului Local al Comunei Șoldanu nr. 53 din 29.09.2023 privind aprobarea Organigramei resurselor umane de la nivelul comunei Șoldanu și Statul de funcții al Primăriei Comunei Șoldanu, în septembrie 2023. 
Verificând conformitatea cu prevederile art. 129 alin. (2) lit. a), alin. (3) și art. 136 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, pe care inițiatorii își întemeiază hotărârea propusă, precum și cu prevederile art. 244 din Codul administrativ și văzând că inițiativa desființării postului de administrator public al comunei Șoldanu nu este prevăzută, nemaifiind de competența exclusivă a primarului.
Apreciind că responsabilitatea prezentării și temeinicia motivării, conținută de referatul de aprobare, revine inițiatorilor proiectului de hotărâre, conform prevederilor Legii nr. 24/2000 republicată, privind normele de tehnică legislativă pentru elaborarea actelor normative.
Față de elementele de drept și de fapt prezentate, în temeiul art. 136 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, constat că proiectul de hotărâre propus pentru modificarea Hotărârii Consiliului Local al comunei Șoldanu nr. 53/29.09.2023 privind aprobarea Organigramei resurselor umane de la nivelul comunei Șoldanu și Statul de funcții al Primăriei Comunei Șoldanu, în anul 2023 nu contravine legii nici prin conținut, nici prin redactare, îndeplinind cerințele de legalitate și pe cale de consecință, apreciez că poate fi aprobat în forma inițiatorilor de către Consiliul Local al comunei Șoldanu.

Responsabil resurse umane și relații cu publicul,
Inspector, Georgeta GHEORGHE
